Vilniemi

Vilniemi on kylä ja taajama Haminassa, Kymenlaaksossa. Se sijaitsee noin seitsemän kilometriä kaupungin keskustasta kaakkoon. 
Vilniemessä on n. 200 asukasta. Kylässä on Vilniemen kartano ja Hamina Camping Pitkät Hiekat.

Historia
Vilniemen kylä mainitaan ensimmäisen kerran Eerik Akselinpoika Tottin rajanvahvistustuomiossa vuodelta 1458. Vuonna 1551 kylässä oli seitsemän taloa ja veroluetteloiden mukaan karjatalous oli tuottoisaa. 1570-luvulla kylä kärsi venäläisten suorittamista ryöstöretkistä ja kaksi kylän tiloista autioitui. 1600-luvun lopulla asukasmäärä oli jälleen noussut, mutta vanhat tilat olivat kruununtiloja, jotka voitiin tarvittaessa luovuttaa sotilaiden käyttöön. Kylän kahdesta kantatilasta tehtiin 1680-luvulla puustelleja eli upseerien virkataloja. Seuraavalla vuosikymmenellä Poitsilan kartanolle kuulunut pieni sivutila siirtyi Sommarin upseerisuvulle ja Vilniemen kylä muuttui upseerien ja muun herrasväen hallitsemaksi. Virkatalojärjestelmästä luovuttiin 1740-luvulla Kaakkois-Suomen jouduttua Venäjän alaisuuteen, mutta puustellit eivät palautuneet talonpojille, vaan ne liitettiin Vilniemen kartanon maihin.

Lähteet

Haminan kylät
Kymenlaakson maakunnan taajamat